And,

And, (digayakan dengan semua huruf besar) ialah album single kedua dan album berbahasa Jepun sulung bagi kumpulan muzik lelaki Korea Selatan, BoyNextDoor. Album ini dilancarkan pada 10 Julai 2024 oleh syarikat KOZ Entertainment. Terdiri daripada empat buah lagu, runut "Earth, Wind & Fire" (Tanah, Angin & Api) dipilih sebagai lagu utama dan ia telah dikeluarkan terlebih dahulu pada 19 Jun 2024 sebagai single prapelancaran.

 Latar belakang dan pelancaran 
Trilogi "cinta pertama" – Who! (2023), Why.. (2023) dan How? (2024) – memberikan kejayaan komersial kepada BoyNextDoor di Jepun, dengan album mini How? tampil pertama kalinya dengan kedudukan nombor satu di Carta Album Oricon. Pada 6 Mei 2024, syarikat KOZ Entertainment mengumumkan bahawa BoyNextDoor akan membuat penampilan sulung di Jepun dengan album single berjudul And,. Album tersebut terdiri daripada beberapa runut terpilih daripada trilogi tersebut serta sebuah lagu berbahasa Jepun "Good Day" (Hari Baik). Versi bahasa Jepun "Earth, Wind & Fire" mendahului album single itu dan dilancarkan pada 19 Jun 2024. Album single penuh itu kemudiannya dikeluarkan pada 10 Julai 2024, bersama-sama dengan video muzik alternatif untuk versi bahasa Jepun "Earth, Wind & Fire".

 Prestasi komersial 
Album single And, memasuki Ranking Single Harian untuk carta Oricon pada 10 Julai, menandakan single nombor satu ketiga kumpulan di dalam carta. Album single itu juga telah terjual secara keseluruhannya sebanyak 163,482 salinan dalam masa dua hari, dua kali ganda daripada jumlah jualan album mini How? pada 2024.

 Senarai runut 

 Rujukan 

Kategori:Album single 2024
Kategori:Album BoyNextDoor